- Forestil dig, at du, hver gang du skulle spise et måltid, fik at vide, at det skulle bestå af ikke mindre end 27kg. pasta - og derefter skal det indtages på ét enkelt minut. Sådan betegner Dyrenes Alliance gæssenes skæbne. Organisationen protesterer mod at gæssene tvangsfodres og laves til foie gras, som blandt andet sælges i SuperBest Skalborg. - Opdræt af tvangsfodrede gæs er allerede forbudt i Danmark og mange andre lande. Alligevel fortsætter salget af den uetiske spise hos SuperBest. Man burde forvente, at en kæde som denne, ville være bedre end det. Derfor håber vi nu på, at kunne få SuperBest til at stoppe salget. Og det er planen, at vi vil presse på, indtil det sker, siger Cecilia, der er koordinator for Dyrenes Alliance Aalborg. Fredag den 5. oktober vil Dyrenes Alliance protestere foran SuperBest Skalborg.
Dyrenes Alliance vil stoppe salget af foie gras i SuperBest.